
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 354 

4 Απριλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του διωρόφου κτιρί¬ 
ου που βρίσκεται στη θέση «Κουλφάνι» στον οικι¬ 
σμό Πλωμαρίου Ν. Λέσβου, φερομένου ως ιδιοκτη¬ 
σία Μαρίας Καρβούνη και καθορισμός ειδικών ό¬ 
ρων και περιορισμών δόμησης αυτού . 1 

Επικύρωση Καθορισμού Οριογραμμών τμήματος ρέ¬ 
ματος στη θέση «Παλιός Σταθμός ΣΠΑΠ Ε.Ο. Αθη- 
νών-Λουτρακίου», πλησίον ιδιοκτησίας του Χρή¬ 
στου Παντελέου, στο Δ.Σ. Λουτρακιού του Δήμου 
Λουτρακιού Περαχώρας Ν. Κορινθίας . 2 


ΑΠΟΦΑΣΕΙ Σ 

Αριθ. ΔΠΕ/1598 (1) 

Χαρακτηρισμός ως διατηρητέου του διωρόφου κτιρίου 
που βρίσκεται στη θέση «Κουλφάνι» στον οικισμό Πλω¬ 
μαρίου Ν. Λέσβου, φερομένου ως ιδιοκτησία Μαρίας 
Καρβούνη και καθορισμός ειδικών όρων και περιορι¬ 
σμών δόμησης αυτού. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομικός 
Κανονισμός» (ΦΕΚ210/Α/1985) καιειδικότερατοάρθρο4 
(παρ. 2) αυτού, όπως αντικαταστάθηκε με το άρθρο 3 του 
Ν. 2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (ΦΕΚ 140/Α/13.6.2000). 

2. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα», που προστέθηκε στο Νόμο αυτό με 
το άρθρο 27 του Ν. 2081/1992, όπως αντικαταστάθηκε με 
την παρ. 2α, του αριθ. 1 του Ν. 2469/1997. 

3. Το υπ’αριθμ. 1/86 Π.Δ. «Καθορισμός αρμοδιοτήτων Υ¬ 
πουργείου Αιγαίου» (ΦΕΚ 1/Α/1986) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού, όπως συμπλη¬ 
ρώθηκε με το 326/2000 Π.Δ. (ΦΕΚ 276/Α/13.6.2000) και ει¬ 
δικότερα το άρθρο 2 αυτού. 


4. Το υπ’ αριθμ. 110/2001 Π.Δ. «Οργανισμός Υπουργεί¬ 
ου Αιγαίου» (ΦΕΚ 101 /Δ/2001) και ειδικότερα στο άρθρο 5 
αυτού. 

5. Την υπ’ αριθμ. 8555/27.11.1990 κοινή απόφαση των Υ¬ 
πουργών Προεδρίας της Κυβέρνησης και Αιγαίου «Πρά¬ 
ξεις και έγγραφα αρμοδιότητας του Υπ. Αιγαίου, που ε¬ 
ξαιρούνται από τους περιορισμούς της διάταξης του άρ¬ 
θρου 81, παρ. 1 του Ν. 1892/1990» (ΦΕΚ 741/Β/ 
29.1.1990). 

6. Την υπ’ αριθμ. ΔΔΟ/Φ. 101.22/2205/8.3.1999 (ΦΕΚ 
209/Β/11.3.1999) Απόφαση Υπουργού Αιγαίου «Μεταβί¬ 
βαση αρμοδιοτήτων στον Γενικό Γραμματέα, στους Προϊ¬ 
σταμένους Διευθύνσεων και Τμημάτων του Υπουργείου 
Αιγαίου και του δικαιώματος να υπογράφουν με «Εντολή 
Υπουργού». 

7. Τον φάκελο του θέματος, ο οποίος υπεβλήθη στην Υ¬ 
πηρεσία μας με την υπ’ αριθμ. 4018/31.3.2004 του Υ¬ 
πουργείου Αιγαίου και Νησιωτικής Πολιτικής αίτηση της 
ενδιαφερόμενης. 

8. Την από 10.2.2005 αιτιολογική έκθεση του Τμήματος 
Διατηρητέων κτιρίων της Διεύθυνσης Περιβάλλοντος του 
Υπουργείου Αιγαίου και Νησιωτικής Πολιτικής η οποία 
κοινοποιήθηκε στην ενδιαφερόμενη Μαρία Καρβούνη με 
το υπ’ αριθμ. ΔΠΕ/4018/04/10.2.2005 έγγραφό μας. 

9. Την από 11.2.2005, (αριθμ. πρωτ. 1598/11.2.2005 του 
Υπουργείου Αιγαίου και Νησιωτικής Πολιτικής), απάντη¬ 
ση της Μαρίας Καρβούνη, με την οποία αποδέχεται την α¬ 
πό 10.2.2005 αιτιολογική έκθεση της Υπηρεσίας μας. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το διώροφο κτίριο 
που βρίσκεται στη θέση «Κουλφάνι» στον οικισμό Πλωμα¬ 
ρίου της νήσου Λέσβου, φερόμενο ως ιδιοκτησία Μαρίας 
Καρβούνη, όπως σημειώνεται στο σχετικό τοπογραφικό 
διάγραμμα σε κλίμακα 1:100, που θεωρήθηκε από τον 
Π ροϊστάμενο της Διεύθυνσης Περιβάλλοντος του Υπουρ¬ 
γείου Αιγαίου και Νησιωτικής Πολιτικής με την υπ.αριθ. 
ΔΠΕ/1598/24.3.2005 πράξη του και που συνοπτικό του α¬ 
ντίγραφο δημοσιεύεται με την παρούσα απόφαση, επειδή 
φέρει αξιόλογα μορφολογικά και αρχιτεκτονικά στοιχεία 
παραδοσιακής αρχιτεκτονικής. 

2. Στο χαρακτηριζόμενο ως διατηρητέο διώροφο κτίριο 

απαγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών και των εν γένει διακο- 
σμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους 
λειτουργικούς στο εσωτερικό του χαρακτηριζομένου δια¬ 
τηρητέου διωρόφου κτιρίου εφόσον δεν αλλοιώνεται ο 
αρχιτεκτονικός του χαρακτήρας. 

4. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο διώροφο κτίριο. 

Επιτρέπονται μόνο επιγραφές μικρών διαστάσεων που 
πληροφορούν για τυχόν χρήση των χώρων του κτιρίου. 


5. Για οποιαδήποτε οικοδομική εργασία στο εσωτερικό 
και εξωτερικό του διατηρητέου κτιρίου και στον περιβάλ¬ 
λοντα χώρο του καθώς και για την τοποθέτηση επιγρα¬ 
φών απαιτείται η σύμφωνη γνώμη των Αρμοδίων Οργά¬ 
νων του Υπουργείου Αιγαίου και Νησιωτικής Πολιτικής, 
που προβλέπονται από τις ισχύουσες διατάξεις. 

6. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που την συνοδεύει, στην Εφημερίδα της Κυβερνήσεως. 

Μυτιλήνη, 24 Μαρτίου 2005 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

Αριθ. 336 (2) 

Επικύρωση Καθορισμού Οριογραμμών τμήματος ρέμα¬ 
τος στη θέση «Παλιός Σταθμός ΣΠΑΠ Ε.Ο. Αθηνών- 
Λουτρακίου», πλησίον ιδιοκτησίας του Χρήστου Πα- 
ντελέου, στο Δ.Σ. Λουτρακιού του Δήμου Λουτρακιού 
Περαχώρας Ν. Κορινθίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τον Ν. 2853/16.7.1922 «περί υδραυλικών εν γένει έρ¬ 
γων και αστυνομεύσεως των Δημοσίων Υδάτων». 

2. Το άρθρο 6 της υπ’ αριθμ. 3046/304/3.2.1989 απόφα¬ 
σης του Υπουργού ΠΕ.ΧΩ.ΔΕ. «Έγκριση Κτιριοδομικού 
Κανονισμού». 

3. Το άρθρο 5 του Ν.3010/25.4.2002 (Α’ 91) «Εναρμόνι¬ 
ση του Ν. 1650/1986 με τις Οδηγίες 97/11 ΕΈ. και 96/61 
Ε.Ε., διαδικασία οριοθέτησης και ρυθμίσεις θεμάτων για 
τα υδατορέματα και άλλες διατάξεις». 

4. Την υπ’ αριθμ. 6285/2004/28.1.2005 (Α.Π. ΠΕ.ΧΩ.: 
336/28.1.2005) θετική εισήγηση-γνωμοδότηση της 
Δ/νσης Τεχνικών Υπηρεσιών της Ν.Α. Κορινθίας, περί κα¬ 
θορισμού των οριογραμμών τμήματος ρέματος στη θέση 
«Παλιός Σταθμός ΣΠΑΠ Ε.Ο. Αθηνών-Λουτρακίου», πλη¬ 
σίον ιδιοκτησίας του Χρήστου Παντελέου, στο Δ.Δ. Λου¬ 
τρακιού του Δήμου Λουτρακιού -Περαχώρας Ν. Κοριν¬ 
θίας. 


5. Το Τοπογραφικό & Υψομετρικό Διάγραμμα Οριοθέ¬ 
τησης κλίμακας 1:200 συνταχθέν από τον Ανδρέα Δανό- 
πουλο - Πολιτικό Μηχανικό, το οποίο ελέγχθηκε και θεω¬ 
ρήθηκε από την Δ/νση Τεχνικών Υπηρεσιών Ν.Α. Κοριν¬ 
θίας και υπεβλήθη στην υπηρεσία μας σε επτά 
αντίγραφα, με το υπ’ αριθμ. 263/28.1.2005 έγγραφό της 
(Α.Π. ΠΕ.ΧΩ.: 336/28.1.2005), αποφασίζουμε: 

Την επικύρωση των οριστικών οριογραμμών τμημάτων 
τμήματος ρέματος στη θέση «Παλιός Σταθμός ΣΠΑΠ Ε.Ο. 
Αθηνών-Λουτρακίου», στο Δ.Δ. Λουτρακιού του Δήμου 
Λουτρακιού - Περαχώρας Ν. Κορινθίας, πλησίον ιδιοκτη¬ 
σίας Χρήστου Παντελέου, κατ’ εφαρμογή των διατάξεων 
του Ν.3010/2002 και κατόπιν της επισυναπτόμενης με 
Α.Π. 6285/2004/28.1.2005 θετικής εισηγήσεως καθορι¬ 
σμού οριογραμμών της αρμόδιας Δ/νσης Τεχνικών Υπη¬ 
ρεσιών της Ν.Α. Κορινθίας, καθορίζουμε τις συντεταγμέ¬ 
νες των οριογραμμών όπως αυτές αναγράφονται στο Το- 
πογραφικό & Υψομετρικό Διάγραμμα Οριοθέτησης 
κλίμακας 1:200, το οποίο συνέταξε ο Ανδρέας Δανόπου- 
λος - Πολιτικός Μηχανικός και το οποίο συνοδεύει ανα¬ 
πόσπαστα την παρούσα απόφαση. 

Η απόφαση αυτή μαζί με το συνημμένο Τοπογραφικό & 
Υψομετρικό Διάγραμμα Οριοθέτησης να δημοσιευθούν 
στην Εφημερίδα της Κυβερνήσεως. 

Τρίπολη, 28 Φεβρουάριου 2005 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 

ΚΛΙΜΑΚΑ 1200 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















































































